gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5901, del 26-11-2008 (2008/13192)

RESOLUCIÓ de 4 de novembre de 2008, del director general de Farmàcia i Productes Sanitaris, que admet a tràmit la sol·licitud formulada per l'alcalde-president de l'Ajuntament d'Almenara, per a l'autorització d'una farmaciola permanent en el nucli de població de Platja Casablanca d'Almenara.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5901

Data del DOGV
:   26-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13032


Data del document
:   14-11-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * Almenara
    * farmacologia
    * entitat local

RESOLUCIÓ de 4 de novembre de 2008, del director general de Farmàcia i Productes Sanitaris, que admet a tràmit la sol·licitud formulada per l'alcalde-president de l'Ajuntament d'Almenara, per a l'autorització d'una farmaciola permanent en el nucli de població de Platja Casablanca d'Almenara. [2008/13957]  
Vista la sol·licitud formulada per l'alcalde-president de l'Ajuntament d'Almenara, per a l'autorització d'una farmaciola permanent en el nucli de població de Platja Casablanca d'eixe municipi.  
Atés que hi ha en este nucli de població 515 habitants empadronats, amb una población estimada en l'època estival de 7.000 habitants, en habitatges de segona residència.  
Atés que es complix el que preveu l'article 1 de l'Ordre d'1 de juny de 2000, de la Conselleria de Sanitat, per la qual regula les farmacioles farmacèutiques de la Comunitat Valenciana, i d'acord amb el que establix l'article 6, resolc admetre a tràmit la sol·licitud amb les indicacions següente:  
- L'Ajuntament d'Almenara no disposa de local per a la ubicació de la farmaciola al nucli de població de Platja Casablanca.  
- El mínim d'assistència és de 20 hores setmanals d'atenció al públic.  
Els farmacèutics titulars d'oficina de farmàcia oberta al públic al municipi d'Almenara interessats en l'adjudicació de la farmaciola han de presentar en el termini màxim d'un mes, comptador a partir de l'endemà d'esta publicació,la instància, segons el model establit en l'annex de l'Ordre d'1 de juny de 2000, de la conselleria de Sanitat, amb la documentació prevista en l'article 6.2 de l'ordre esmentada.  
La presentació de sol·licituds es pot fer en el Registre General de la Conselleria de Sanitat, carrer del Misser Mascó, 31, de València, o de qualsevol de les formes establides en l'article 38.4, de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.  
València, 4 de novembre de 2008.- El director general de Farmacia i Productes Sanitaris: José E. Clérigues Belloch.
Diari Oficial de la Generalitat Valenciana


Sumari del DOGV 5900, del 25-11-2008 (2008/13683)

Informació pública de l'estudi de detall de l'illa M 43-1 del pla parcial del Macrosector III del Pla General d'Ordenació Urbana.
---------------------------------------------------------------------------------------------------------------------------------

### Dades del document

Número de DOGV
:   5900

Data del DOGV
:   25-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13389


Data del document
:   30-10-2008

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * administració local
    * pla d'urbanisme

Informació pública de l'estudi de detall de l'illa M 43-1 del pla parcial del Macrosector III del Pla General d'Ordenació Urbana. [2008/13527]  
Per la present, se significa que l'alcalde president, en virtut de les atribucions que li atorga la legislació vigent, ha dictat, en data 30 d'octubre de 2008, la següent Resolució d'Alcaldia número 1809:  
Assumpte: expedient 41/08 PL. Estudi de detall de l'illa M 43-1 del pla parcial del Macrosector III del Pla General d'Ordenació Urbana. Obertura d'informació pública.  
Sotmetre al tràmit d'informació pública la documentació que ha tingut entrada en este Ajuntament, en data 6 d'octubre de 2008, número de registre d'entrada 86946, que consisteix en un projecte d'estudi de detall referent a l'illa M 43-1 del pla parcial del Macrosector III del Pla General d'Ordenació Urbana. L'esmentat tràmit d'informació pública serà anunciat per un període mínim d'un mes en el Diari Oficial de la Comunitat Valenciana i en un diari no oficial d'àmplia difusió en la localitat, i serà a més notificat als titulars de les parcel·les de la citada illa.  
   
Sagunt, 30 d'octubre de 2008.- L'alcalde: Alfredo Castelló Sáez.
Diari Oficial de la Generalitat Valenciana


Sumari del DOGV 5905, del 02-12-2008 (2008/13600)

Informació pública de la dissolució de la cooperativa.
------------------------------------------------------

### Dades del document

Número de DOGV
:   5905

Data del DOGV
:   02-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13014


Data del document
:   24-11-2008

Organisme emissor
:   Cooperativa del Campo Nueva Alcoholera, SCOOP V.

Tipus de document
:   Informació Pública

Informació pública de la dissolució de la cooperativa. [2008/13672]  
L'Assemblea General de la Cooperativa del Campo Nueva Alcoholera, S. Coop. V., celebrada amb data 2 de setembre de 2008, va adoptar l'acord de procedir a la dissolució d'aquesta.  
Cosa que es fa pública en compliment del que disposa la Llei de Cooperatives de la Comunitat Valenciana.  
Utiel, 24 de novembre de 2008.- El president: Teófilo Gallega Ruiz.
Diari Oficial de la Generalitat Valenciana


Sumari del DOGV 5917, del 19-12-2008 (2008/14458)

Extracte de les bases específiques del procés de selecció de set places d'auxiliars d'infermeria (torn lliure); ofertes d'ocupació pública 2003, 2004, 2005 i 2006.
-------------------------------------------------------------------------------------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/14370


Data del document
:   16-12-2008

Organisme emissor
:   Ajuntament de Dénia

Tipus de document
:   Convocatòria

Descriptors 

:   * Dénia
    * personal sanitari
    * administració local
    * concurs administratiu

Extracte de les bases específiques del procés de selecció de set places d'auxiliars d'infermeria (torn lliure); ofertes d'ocupació pública 2003, 2004, 2005 i 2006. [2008/14774]  
En el Butlletí Oficial de la Província d'Alacant, número 235, de 5 de desembre de 2008, es van publicar les bases que han de regir el procés de selecció, com a personal laboral, de set places d'auxiliars d'infermeria, escala de personal laboral, pel torn lliure i el sistema de selecció serà el de concurs oposició.  
El termini de presentació d'instàncies serà de 20 dies naturals, comptadors des de l'endemà de la publicació de la convocatòria en el Boletín Oficial del Estado.  
Dénia, 16 de desembre de 2008.- L'alcaldessa presidenta: Ana María Kringe Sánchez.
Diari Oficial de la Generalitat Valenciana


Sumari del DOGV 5701, del 12-02-2008 (2008/1390)

Extracte de les bases i convocatòria reguladores dels processos selectius per a la provisió en propietat de set places d'agent, dues places d'oficial i una plaça d'inspector de la Policia Local.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/1390


Data del document
:   30-01-2008

Organisme emissor
:   Ajuntament de Torrent

Tipus de document
:   Convocatòria

Anàlisi jurídica

 Descriptors 

:   * Torrent
    * administració local
    * policia
    * concurs administratiu

Extracte de les bases i convocatòria reguladores dels processos selectius per a la provisió en propietat de set places d'agent, dues places d'oficial i una plaça d'inspector de la Policia Local. [2008/1390]  
En el Butlletí Oficial de la Província de València número 24, de data 29 de gener de 2008, es troben publicades les bases específiques, aprovades per la Junta de Govern Local en data 13 de desembre de 2007, que han de regir els processos selectius convocats per a la provisió en propietat de set places d'agent, dues places d'oficial i una plaça d'inspector de la Policia Local, incloses en les ofertes d'ocupació pública d'este ajuntament per a 2005 i 2006.  
La classificació de les esmentades places és la següent:  
Inspector: escala d'administració especial, subescala servicis especials, classe policia local, subgrup A2 de l'article 76 de la Llei 7/2007, de 12 d'abril.  
Oficial: escala d'administració especial, subescala servicis especials, classe policia local, subgrup C1 de l'article 76 de la Llei 7/2007, de 12 d'abril.  
Agent: escala d'administració especial, subescala servicis especials, classe policia local, subgrup C1 de l'article 76 de la Llei 7/2007, de 12 d'abril.  
El termini de presentació de sol·licituds serà de 20 dies naturals, comptats a partir de l'endemà de la publicació de l'anunci de la convocatòria en el Boletín Oficial del Estado.  
La llista d'aspirants admesos i exclosos, composició del tribunal, lloc, data i hora de començament de les proves selectives, així com l'orde d'actuació dels aspirants, es farà pública en el Butlletí Oficial de la Província de València i en el tauler d'anuncis d'este ajuntament.  
Cosa que es fa pública perquè se'n prenga coneixement general.  
Torrent, 30 de gener de 2008.- L'alcaldessa: M.ª José Catalá Verdet.
Diari Oficial de la Generalitat Valenciana


Sumari del DOGV 5867, del 10-10-2008 (2008/11713)

Informació pública del Programa d'Actuació Aïllada Número 2 del sòl urbà residencial.
-------------------------------------------------------------------------------------

### Dades del document

Número de DOGV
:   5867

Data del DOGV
:   10-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11912


Data del document
:   22-09-2008

Organisme emissor
:   Ajuntament d'Alfarp

Tipus de document
:   Informació Pública

Descriptors 

:   * Alfarb
    * administració local
    * pla d'urbanisme

Informació pública del Programa d'Actuació Aïllada Número 2 del sòl urbà residencial.  
 [2008/11466]  
Mitjançant l'acord plenari de data 29 de setembre de 2008, es va aprovar la gestió directa i el sotmetiment a informació pública pel termini d'un mes del Programa d'Actuació Aïllada Número 2 de sòl urbà residencial del terme municipal d'Alfarp.  
Durant l'esmentat període, comptador des de la publicació d'este edicte en el Diari Oficial de la Comunitat Valenciana, els interessats podran consultar l'expedient a l'Ajuntament d'Alfarp, en horari d'oficina, i realitzar les al·legacions que estimen oportunes.   
Als efectes i a l'empara del que establix l'article 272 del Reglament d'Ordenació i Gestió Territorial i Urbanística, com que està prevista la gestió directa municipal, no pertoca, durant el termini d'informació pública, la presentació d'alternatives tècniques ni proposicions juridicoeconòmiques en competència.  
Es fa constar així mateix que, de conformitat amb l'article 101 de la Llei Urbanística Valenciana, l'anunci d'informació pública tindrà l'efecte suspensiu d'atorgament de llicències de parcel·lació, edificació, demolició i primera ocupació en els àmbits objecte de programació.  
D'acord amb el que establix l'article 59.5 de la Llei 30/1992, de Règim Jurídic de les Administracions Públiques i Procediment Administratiu Comú, la publicació d'este anunci farà els efectes de notificació per a aquells interessats que siguen desconeguts o s'ignore el lloc o mitjà de notificació i, especialment, als qui la notificació personal haja sigut intentada i haja resultat infructuosa.  
Alfarp, 22 de setembre de 2008.- L'alcaldessa: Carmen Añó Sanz.
Diari Oficial de la Generalitat Valenciana


Sumari del DOGV 5759, del 09-05-2008 (2008/5840)

Correcció d'errades del concurs públic número SU-08-2008. Subministrament de material necessari per a les determinacions analítiques que figuren en els lots en què es distribuïx el concurs i la cessió i manteniment dels instruments i/o dispositius necessaris per a la realització.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/5840


Data del document
:   06-05-2008

Organisme emissor
:   Consorci Hospital General Universitari de València

Tipus de document
:   Correcció d'errades

Correcció d'errades

 Descriptors 

:   * contracte de subministraments
    * material mèdic-quirúrgic
    * licitació

Correcció d'errades del concurs públic número SU-08-2008. Subministrament de material necessari per a les determinacions analítiques que figuren en els lots en què es distribuïx el concurs i la cessió i manteniment dels instruments i/o dispositius necessaris per a la realització. [2008/5840]  
Resolució del director gerent del Consorci Hospital General Universitari de València, per mitjà de la qual s'anuncia la correcció d'errades de l'anunci publicat en el Diari Oficial de la Comunitat Valenciana número 5748, de 23 d'abril de 2008, pàgina 58.248, que fa referència al concurs amb número d'expedient SU-08-2008. Subministrament de material necessari per a les determinacions analítiques que figuren en els lots en què es distribuïx el concurs i la cessió i manteniment dels instruments i/o dispositius necessaris per a la realització.  
S'han produït els següents errors en el plec de clàusules administratives particulars:  
- Primer, en el nombre de determinacions del lot 20, Hormones Tumorals, així com en l'import total.  
Vegeu els plecs en la pàgina web del Consorci HGUV.  
- Segon, en el nombre de determinacions del lot 27, Determinació de Fish, així com en l'import total.  
Vegeu els plecs en la pàgina web del Consorci HGUV.  
- Tercer, en el nombre de determinacions del lot 38, Y-Test Estàndard.  
Vegeu els plecs en la pàgina web del Consorci HGUV.  
En el punt 4 de l'anunci, pressupost base de licitació.  
On diu:  
«Import total: 63.484.186,00 euros, IVA inclòs»;  
Ha de dir:  
«Import total: 02.307.052,00 euros, IVA inclòs».  
Pel que fa a les dates i els terminis anunciats en l'esmentat anunci sobre adquisició de documentació, presentació, qualificació prèvia i obertura de proposicions econòmiques es mantenen les que s'indiquen en l'anunci de licitació, que són les següents:  
Data límit d'obtenció de documents i informació: 01.06.2008.  
Data límit de presentació: 06.06.2008.  
Data d'obertura de la proposició econòmica: 24.06.2008.  
València, 6 de maig de 2008.- El director gerent: Sergio Blasco Perepérez.
Diari Oficial de la Generalitat Valenciana


Sumari del DOGV 5715, del 03-03-2008 (2008/2097)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'un càmping al terme municipal de Sagunt. Expedient número 1181/2007.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5715

Data del DOGV
:   03-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2097


Data del document
:   10-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Sagunt
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'un càmping al terme municipal de Sagunt. Expedient número 1181/2007. [2008/2097]  
Ricardo Vila Lorente ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'un càmping, expedient 1181/2007, al terme municipal de Sagunt, ubicada al polígon 60, parcel·les 8 i 90.  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual les persones interessades poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents a les oficines del Servei Territorial d'Ordenació del Territori de la conselleria de Medi Ambient, Aigua, Urbanisme i Habitatge, edifici Prop de l'avinguda de Gregorio Gea, núm. 27, de València, en horari d'exposició al públic de 9.00 a 14.00 hores.   
València, 10 de gener de 2008.- La directora general d'Ordenació del Territori: Soledad Martínez Reig.
Diari Oficial de la Generalitat Valenciana


Sumari del DOGV 5787, del 18-06-2008 (2008/6777)

Assumpte civil 390/2005. Notificació de la sentència a Helen Clarie Hodgkinson.
-------------------------------------------------------------------------------

### Dades del document

Número de DOGV
:   5787

Data del DOGV
:   18-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6777


Data del document
:   29-04-2008

Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Descriptors 

:   * sistema judicial

Assumpte civil 390/2005. Notificació de la sentència a Helen Clarie Hodgkinson. [2008/6777]  
Judici: execució hipotecària 000390/2005.  
Part demandant: Caja de Ahorros del Mediterráneo.  
Part demandada: Helen Claire Hodgkinson.  
En el judici referenciat, s'ha dictat la interlocutòria que la part dispositiva és del tenor literal següent:  
«Part dispositiva  
1. S'adjudica a l'executant Caja de Ahorros del Mediterráneo amb domicili social en el carrer Sant Ferran, número 40, d'Alacant i amb CIF número S66524352, el bé immoble la descripció registral del qual consta en el segon antecedent de fet d'esta resolució per tots els conceptes que li són endeutats.  
2. Que la secretària d'este Jutjat procedisca a la liquidació d'allò que es dega per principal i interessos i costes processals.  
3. Una vegada ferma esta així com la liquidació d'interessos i costes que es practique, faciliteu a l'adjudicatari una testimoniança d'esta resolució perquè li valga de títol i liquidació de l'impost de transmissions patrimonials i actes jurídics documentats, així com lliurar els oportuns manaments al registre de la propietat corresponent per a la cancel·lació de càrregues.  
Manera d'impugnació: mitjançant recurs de reposició davant este Jutjat, no obstant això, es durà a efecte allò acordat. El recurs s'haurà d'interposar per escrit en el termini de cinc dies hàbils comptadors des de l'endemà de la notificació, amb expressió de la infracció comesa a judici del recurrent, sense els requisits dels quals no s'admetrà el recurs (articles 451 i 452 de la LECn).  
Ho acorda i firma sa senyoria. En done fe.  
Firma del jutge. Firma del secretari.»  
En atenció al desconeixement de l'actual domicili o residència de la part demandada, per provisió de data 29 d'abril de 2008 el senyor jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació a l'executada, Helen Claire Hodgkinson, de la interlocutòria d'adjudicació de data 29 d'abril de 2008.  
Orihuela, 29 d'abril de 2008.- La secretària judicial: Ana Belén Serrano Saura.
Diari Oficial de la Generalitat Valenciana


Sumari del DOGV 5907, del 04-12-2008 (2008/14473)

Informació pública conjunta de l'estudi de viabilitat del port esportiu de cala Baeza, al terme municipal del Campello, que inclou el projecte bàsic d'obra i els estudis economicofinancer, d'impacte ambiental, de patrimoni, acústic i d'integració paisatgística.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5907

Data del DOGV
:   04-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14813


Data del document
:   17-11-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública conjunta de l'estudi de viabilitat del port esportiu de cala Baeza, al terme municipal del Campello, que inclou el projecte bàsic d'obra i els estudis economicofinancer, d'impacte ambiental, de patrimoni, acústic i d'integració paisatgística. [2008/14717]  
De conformitat amb el que disposen els articles 112 i 113 de la Llei 30/2007, de 30 d'octubre, de Contractes del Sector Públic, així com l'article 63 de la Llei 27/1992, de 24 de novembre, de Ports de l'Estat i de la Marina Mercant; els articles 42 i següents de la Llei 22/1988, de 28 de juliol, de Costes, els seus concordants articles 85 i següents del Reial Decret 1471/1989, d'1 de desembre, pel qual s'aprova el Reglament General per al desplegament i execució de la llei esmentada, i l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
D'acord amb les facultats conferides en l'article 16 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, se sotmet a informació pública conjunta, per un període de trenta dies hàbils, l'estudi de viabilitat del port esportiu de cala Baeza, al terme municipal del Campello (Alacant), que inclou el projecte bàsic d'obra, i els estudis economicofinancer, d'impacte ambiental, de patrimoni, acústic i d'integració paisatgística.  
Durant este termini els interessats podran examinar la documentació esmentada i presentar-hi al·legacions.  
Llocs d'exposició:  
- València: Conselleria d'Infraestructures i Transport. Direcció General de Ports, Aeroports i Costes (Divisió de Ports, Aeroports i Costes): Servici de Planificació, Projectes i Obres de Ports i Costes. Av. Blasco Ibáñez 50, segona planta. València 46371.  
- El Campello: Ajuntament. Carrer Alcalde Oncina Giner, 5. 03038 El Campello (Alacant).  
València, 17 de novembre de 2008.- El director general de Ports, Aeroports i Costes: Carlos Eleno Carretero.